12. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 131/2022 της 19/26 Αυγ. 1977 (ΦΕΚ Β΄ 815) Περί αυξήσεως των συντάξεων που παρέχονται από το Ταμείο Επικουρικής Ασφαλίσεως Υπαλλήλων Ραδιοφωνίας και Τουρισμού. 1.Από 1 Ιουλίου 1977, αυξάνονται οι συντάξεις που καταβάλλονται από το Ταμείο Επικουρικής Ασφαλίσεως Υπαλλήλων Ραδιοφωνίας και Τουρισμού ως ακολούθως: α.Συντάξεις, των οποίων η έναρξη εμπίπτει στο από της ιδρύσεως του Ταμείου έτους 1959 έως 31.12.1973 χρονικό διάστημα, κατά 15%. β.Συντάξεις, των οποίων η έναρξη εμπίπτει στο από 1/1-31/12/1974 χρονικό διάστημα, κατά 10%. γ.Συντάξεις, των οποίων η έναρξη εμπίπτει στο από 1/1-31/12/1975 χρονικό διάστημα κατά 6%. 2.Από της ανωτέρω αναφερόμενης ημερομηνίας, το παρεχόμενο στους αμέσους και εμμέσους βοηθηματούχους του Ταμείου, μηνιαίο βοήθημα δεν μπορεί να είναι κατώτερο των 1500 δρχ. 